b"\n_START_ARTICLE_\nColen Campbell\n_START_SECTION_\nVitruvius Britannicus\n_START_PARAGRAPH_\nLa seva principal obra publicada, Vitruvius Britannicus or the British Architect ... (utilitzant el nom de l'arquitecte rom\xc3\xa0 Vitruvi) va apar\xc3\xa8ixer publicada a tres volums entre 1715 i 1725 (posteriors obres que van utilitzar aquest t\xc3\xadtol d'\xc3\xa8xit van ser publicades per Woolf i Gnadon, el 1767 i 1771). El Vitruvius Britannicus va ser el primer treball arquitect\xc3\xb2nic original publicat al Regne Unit des del FRIST Groudnes, de John shut, a l'\xc3\x88poca elisabetiana. Des del punt de vista emp\xc3\xadric, no era un tractat sin\xc3\xb3 b\xc3\xa0sicament un cat\xc3\xa0leg de disseny, contenint gravats d'edificis anglesos per Inigo Jones i Sir Christopher Wren, com tamb\xc3\xa9 del mateix Campbell i altres arquitectes prominents de l'\xc3\xa8poca._NEWLINE_A la introducci\xc3\xb3 i a les descripcions, Campbell es posiciona en contra dels excessos del barroc i el seu estil i declara la independ\xc3\xa8ncia brit\xc3\xa0nica dels estrangers mentre es dedica el volum a Jordi I del Regne Unit. El tercer volum t\xc3\xa9 bastants paisatges d'espais oberts, jardins i parcs._NEWLINE_Els gravats mostraven les estructures dels edificis en planta, perfil i al\xc3\xa7at, per\xc3\xb2 tamb\xc3\xa9 hi havia una perspectiva a vista d'ocell. Els dibuixos i dissenys es contenien al llibre. L'\xc3\xa8xit dels volums va ser clau per popularitzar l'arquitectura del pal\xc2\xb7ladianisme a Gran Bretanya durant el segle XVIII."